title: Naujuojė Akmenė
text: Naujuojė Akmenė () - miests šiaures Žemaitijuo, 61 km i šiaures vakarūs nu Šiauliū ė 46 km i ritus nu Mažeikiū, šalėp sėinas su Latvėjė; Akmenes rajuona cėntros. Miests tor senionėjes statos, tep pat īr kaimėškuoses senionėjes cėntros. Īr Šv. Dvases Atsiuntėma bažninčė (pašvintinta 1999 m.), koltūras rūmā, Akmenes rajuona cėntrėnė lėguonėnė, pėnsijuons. Rėtėniam' miesta pakraštie īr botanikas suods „Poušmena", pėitritiūs - pagrėndėnė miesta imuon' „Akmenes cėmėnts".